**Styremøte 9. april 2025**

Lillehammer Brukshundklubb

Møte i klubbhuset 18.00

Deltakere: Karin Elisabeth Rognstad, Tone Haverstadløkken Larsson, Martine Bergh, Kari Mette Bergendahl, Annette Hansen, Elin Johnsen

Meldt forfall: Torill Moe

Møteleder: Ellen Tangen

Referent: Elin Johnsen

**Pågående saker:**

**82/24 NKK instruktørutdanning**

Dette er reklamert for hos Hamar, Gjøvik, Gudbrandsdal og Jetta Hundeklubb. Deles også til Valdres Hundeklubb. Vi oppfordrer videre til påmelding

**105/2024 Sponsorer i 2025**

ABC Dyreklinikk og Lillehammer Dyreklinikk er bekreftet.

**03/2025 Kurs/ faglig påfyll for instruktører i klubben i 2025**

Avventer til etter møte med instruktører og gruppeledere

**09/2025 Leie av gamle Buvollen barnehage, gjennomgang av kontrakt**

Leiesum kr 3750,- pr måned. Dette inkludert fellesutgifter som strøm og brøyting og faktureres månedlig.

Avtalen har en måneds gjensidig oppsigelse. Kontrakt signeres.

Kari Mette kontakter grunneier for bruk av utmark. Prøver å få til en skriftlig kontrakt på dette. Hun kontakter også Rudsbygd Idrettslag og spør om LBHK kan bruke fotballbana. Styret har tidligere opprettet kontakten med barnehagen som er nærmeste nabo.

**10/2025 Vara revisor**

Annette Hansen har sagt ja til vervet

**14/2025 Avslutning av klubbens postboks**

Styreleders privatadresse er lagt til i Brønnøysund og postboksen blir avsluttet

**Nye saker:**

**21/ 2025 Planlegging av møte med instruktører/gruppeledere.**

Møtet settes til torsdag 8. mai kl 18:00.

Disse møtene gjennomføres to ganger årlig og gruppene slås sammen på møtene, dette av praktiske årsaker.

Saker som tas opp på møtet:

Halltrening og treningstid pr hund: burde dette være ens i alle grupper?

Skal «Best hver dag» benyttes?

Er det etterspørsel etter valpekurs / unghundkurs?

Er noen interessert i å ha kurs og eventuelt kjøre disse på Buvollen?

«Ny i klubben» arrangeres 7. mai, Ellen har hovedansvaret.

**22/ 2025 Ny i klubben-kveld.**

Sted og tid for arrangementet er klubbhuset 7. mai kl 18:00.

**23/2025 Rutiner for bruk av hallen før stevner**

Tid til rigging må legges i TimeTree idet stevnet er booket. Nødvendig tid varierer fra aktivitet til aktivitet. Det bes om å vise velvilje for rigging før stevner.

**24/2025 Planlegging av vårens dugnader Buvollen og Birken**

Sosialt samvær på Buvollen 21. mai kl 18:00. Grillen tennes, klubben kjøper inn brus og pølser. Ta gjerne med ei rive, men mulig den blir arbeidsledig

Vårens dugnad på Birken blir lite omfattende, mye ble gjort i fjor. Derfor oppfordres alle medlemmer i uke 18 til å rake og plukke søppel da vi er på plassen allikevel. Gjør alle litt, blir det ikke mye på noen!

River settes ut ved containeren. Det settes fram dunker for organisk avfall. Søppel kastes i eksisterende containere.

**25/2025 Rydding av brakka**

Kari Mette har ryddet. Det gamle lydanlegget legges ut på arvesida

**26/2025 Ansvar instruktørkurset, ser nærmere på dette til høsten**

**27/2025 Klubbklær**

Karin sjekker priser på strykemerker og stoffmerker hos Mammut Reklame på Ringebu og Gata Reklame på Lillehammer. Ellen sjekker pris på plagg fra Canelana, der ligger logoen vår fra før. Kari Mette sjekker pris på klærne Gjøvik og Hamar Hundeklubb bruker.

**28/2025 Justering av kurspriser**

Medlemspris kr 1700,-. Ikke-medlem kr 2200,-.

Prisene gjelder fra 1. august 2025.

**29/2025 Kurs må ligge ute på hjemmesiden til kurset er gjennomført**

Status på dette:

Webansvarlig informerer om at systemet ikke har noen løsning på dette.

Dermed må vi publisere arrangementet på hjemmesiden og instruktøren må sende kursinformasjon til deltakere på mail. Alle deltakere legges inn på Natur og Miljø, observatører inkluderes

**30/2025 Åpen dag arrangeres 23. august**

Her blir hver aktivitet presentert. Gruppeledere oppfordres til å planlegge og reklamere for dette i god tid

Elin holder tråden i dette sammen med gruppeledere

**31/2025 Booking av treningstid på Buvollen**

Dette skal registreres i TimeTree på lik linje med annen trening.

**31/2025 Ny projector**

Denne er kommet og står i metallskapet i klubbhuset

For styret Ellen H Tangen